**"Practică pentru o dezvoltare durabilă" (POCU 130631)**

**În atenția studenților care au finalizat stagiile de practică în noiembrie-decembrie-ianuarie 2021-2022, în cadrul proiectului POCU "Practică pentru o dezvoltare durabilă" (POCU 130631)**

**Anunț înscriere în COMPETIȚIA PROFESIONALĂ în vederea acordării de premii**

Dragi studenți,

Cei care ați participat și finalizat stagiile de practică în perioada **noiembrie 2021- ianuarie 2022** aveți oportunitatea de a vă înscrie în competiția profesională (CONCURS) în cadrul căreia puteți câștiga premii în valoare de 2500 lei (impozabili) /premiu.

**Calendarul competiției pentru studenții de la Facultatea de Biologie și Geologie**

10-13 ianuarie (în 13 ianuarie până la ora 12.00) depunerea proiectelor

14 ianuarie de la ora 12-15 susținerea prezentărilor (on-line)

14 ianuarie afișarea rezultatelor ora 18.00

17-18 ianuarie până la ora 18.00 depunerea contestațiilor

19 ianuarie rezolvarea contestațiilor și afișarea rezultatelor finale.

Comisia de evaluare

Membru 1: Expert de practică Conf. habil. dr. Zoltán László

Membru 2: Expert de practică Conf. dr. Dorina Podar

Membru 3: Expert de practică Șef lucr. dr. Lóránd Silye

Membru 4: Responsabil de practică Șef lucr. dr. Vlad Toma

Membru 5: Expert grup țintă: Adriana Cervinschi

**Modalitatea de înscriere a studenților la competiția profesională**

**Înscrierea se face la secretariatul facultății la Francesca Sabău (francesca.sabau@ubbcluj.ro)**

1. Fișă de înscriere (Teams\_Files\_Premiere\_Fișă înscriere)
2. Rezumatul proiectului de practică în limba română (opțional și în limba maghiară/engleză) maxim 150 cuvinte. Rezumatul proiectului de practică va conține atât titlul proiectului, numele și prenumele studentului, cât și numele și prenumele coordonatorilor.
3. Proiectul de practică în formă completă/finală (minim 5 pagini)

**Proiectul de practică**

Proiectul de practică depus pentru competiția profesională are tematica stabilită împreună cu responsabilul și tutorele de practică, în funcție de locația unde studentul a efectuat stagiul de practică. **Acesta va fi elaborat în limba română**, trebuie sa aibă **minim 5 pagini** și **să conţină**, următoarele capitole:

**1.** Introducere în tematica proiectului

1. Motivarea alegerii subiectului respectiv
2. Legătura subiectului cu specializarea urmată de către student
3. Prezentarea generală a subiectului
4. Importanța/relevanța subiectului
5. Prezentare generală a partenerului la care studentul a desfășurat stagiul de practică

**2.** Descrierea activității desfășurate pe durata stagiului de practică cu prezentarea în detaliu a unei activități în care studentul a avut cea mai mare implicare în funcție de specificul fiecărui stagiu de practică și specializări (spre exemplu: metode, metodologie, procedură de lucru, tehnologie, aparat/echipament).

1. Concluzii și perspective.
2. Referințe bibliografice.

**Susținerea/prezentarea proiectelor de practică de către studenți va avea loc vineri 14 ianuarie de la ora 12,00 pe baza unei programări realizate după finalizarea perioadei de înscriere.**

**Susținerea proiectelor se face în limba română sau în limba engleză.**

**Durata prezentării** – **8 min**, urmată de o sesiune de **întrebări**, cu durata de circa **2-3 minute**.

**Criterii de evaluare în vederea acordării de premii**

**a. proiectul de practică:**

i. conținutul proiectului de practică: cu o pondere de **30%** din nota finală

ii. prezentarea proiectului de practică în cadrul conferinței organizate în cadrul prezentului proiect: cu o pondere de **40%** din nota finală

**b.** nota obținută de student la finalul stagiului de practică: cu o pondere de **30 %** din nota finală (pe baza raportului de evaluare a studentului elaborat de către responsabilul de practică)

**c.** criteriu de departajare: nota acordată conținutului proiectului de practică.

**Vă dorim succes!**